Βλέπω το Θάνατό σου 2

Βλέπω το Θάνατο σου 2 (αυθεντικός τίτλος στα αγγλικά Final Destination 2) ονομάζεται μια ταινία τρόμου Αμερικανικής παραγωγής έτους 2003. Είναι η συνέχεια της ταινίας Βλέπω το Θάνατό σου από το 2000.

 Η ιστορία παίζει ακριβώς ένα χρόνο μετά το δυστύχημα της πτήσης 180. Η νεαρή Κίμπερλυ Κόρμαν (Α. Τζανίν Κουκ) αποφασίζει να πάει εκδρομή με φίλους της το σαββατοκύριακο. Ενώ ταξιδεύουν στον αυτοκινητόδρομο, οραματίζεται ένα φρικτό αυτοκινητικό δυστύχημα, όπου διάφοροι οδηγοί των γύρω αυτοκινήτων, οι φίλοι της και τελικά η ίδια θα χάσουν τη ζωή τους. Τρομοκρατημένη σταματάει στον αυτοκινητόδρομο και αναγκάζει έτσι έναν αστυνομικό (Μάικλ Λάντες) να βγει από το αμάξι του για να δει τι συμβαίνει, σώζοντας έτσι την ζωή του, αφού το ατύχημα όντως συμβαίνει λίγο αργότερα. Χάρη στην Κίμπερλυ που εμπόδισε την κυκλοφορία, αρκετοί άνθρωποι σώζονται από βέβαιο θάνατο. Ο Θάνατος όμως έχει ήδη στη λίστα του όσους επέζησαν, τις ζωές δηλαδή που του ανήκουν και αρχίζει να τις παίρνει μια μετά την άλλη. Η Κίμπερλυ προσπαθεί να προστατευτεί από διάφορους θανάσιμους κινδύνους, που συνεχώς και πυκνώνουν. Μαζί με τον αστυνομικό, τους υπόλοιπους επιζήσαντες αλλά και την μόνη διασωθείσα της πτήσης 180, την Κλίαρ Ρίβερς (Άλι Λάρτερ), που έζησε το τελευταίο έτος απομονωμένη σε μια κλινική, προσπαθεί να ξεγελάσει το Θάνατο. Ακολουθούν οι θάνατοι των πρωταγωνιστών σε χρονολογική σειρά: Λίγο πριν από το δυστύχημα στον αυτοκινητόδρομο, στο ράδιο ακούγεται το τραγούδι "Highway to Hell" των AC/DC, που μεταφρασμένο σημαίνει: "Αυτοκινητόδρομος προς την κόλαση". Λίγο μετά το δυστύχημα, ένας αστυνομικός σώζει την Κίμπερλι από φορτηγό που χτυπάει το αυτοκίνητό της που ακόμη βρίσκεται στο δρόμο. Στη σύγκρουση αυτή σκοτώνονται όλοι της οι φίλοι (Σάινα, Ντάνο και Φράνκι), που ακόμη είναι στο αυτοκίνητο. Ο Έβαν χάνει τη ζωή του από μια σκάλα που πέφτει πάνω του και τρυπάει το κεφάλι του στο δεξί του μάτι. Το δυστύχημα αυτό είναι το τελευταίο από μια σειρά ατυχημάτων που του συμβαίνουν λίγο πριν. Η σειρά ξεκινά με ένα μαγνητικό γράμμα που πέφτει από το ψυγείο στο φαγητό του. Δίχως το μαγνητικό αυτό γράμμα, στο ψυγείο δε λεει άλλο HEYE αλλά EYE (μάτι). Ο Τιμ πλακώνεται από μεγάλο και βαρύ παράθυρο που πέφτει πάνω του από μεγάλο ύψος (γερανό). Η Νόρα αποκεφαλίζεται από την πόρτα ανελκυστήρα. Η Κατ σκοτώνεται όταν ανοίγει ο αερόσακος του αυτοκινήτου, χτυπώντας το κεφάλι της σε μυτερό σωλήνα που βρίσκεται πίσω της. Ο Ρόρυ διαμελίζεται από συρματοφράχτη που τινάζεται πάνω του μετά από έκρηξη. Ο Γουτζίν και η Κλίαρ σκοτώνονται σε έκρηξη στο νοσοκομείο. Ο Μπράιαν σκοτώνεται επίσης σε έκρηξη (μπάρμπεκιου). Το αυτοκινητικό δυστύχημα συμβαίνει ένα χρόνο ακριβώς μετά το αεροπορικό δυστύχημα της πρώτης ταινίας. Συζητώντας με την Κλίαρ, οι επιζήσαντες του αυτοκινητικού δυστυχήματος συνειδητοποιούν ότι όλοι έχουν κάποια έμμεση σχέση με την καταστροφή της πτήσης 180, η οποία στάθηκε αίτια να μην χάσουν τη ζωή τους ήδη ένα χρόνο πριν. Το γεγονός ότι άτομα εγκατέλειψαν και επέζησαν την πτήση επηρέασε και τις ζωές των περισσότερων πρωταγωνιστών της δεύτερης ταινίας: Ο Γιουτζίν γλίτωσε από φονική επίθεση με μαχαίρι, επειδή δυο μέρες πριν συμβεί πήρε μετάθεση σε άλλο σχολείο για να αντικαταστήσει την καθηγήτρια Βάλερι Λιούτον. Ο αστυνομικός δεν έγινε θύμα πυροβολισμού όπου έχασε την ζωή ο συνάδελφός του, επειδή πριν στάλθηκε για έρευνα στον χώρο θανάτου του Μπίλι Χίτσκοκ. Η Κατ ήταν επιβάτης του λεωφορείου που σκότωσε την Τέρι Τσέινι. Λόγω του δυστυχήματος η Κατ δεν έφτασε ποτέ στο ξενοδοχείο της όπου κατόπιν πέθαναν όλοι οι ενοικιαστές σε ατύχημα με αέριο. Ο Ρόρυ βρισκόταν στην τελική σκηνή της πρώτης ταινίας επίσης στο Παρίσι και παραλίγο θα τον χτυπούσε η πινακίδα που τελικά σκότωσε τον Κάρτερ Χόρτον. Η Κίμπερλι είχε δώσει ραντεβού με την μητέρα της έξω από εμπορικό κέντρο. Ενώ η μητέρα της που περίμενε έξω έγινε θύμα πυροβολισμού, η ίδια γλίτωσε επειδή έμεινε μέσα για να μάθει λεπτομέρειες για τον θάνατο του Τοντ Γουάγκνερ από τις τηλεοπτικές ειδήσεις. Οι μόνοι χαρακτήρες της πρώτης ταινίας που εμφανίζονται και στη δεύτερη είναι η Κλίαρ Ρίβερς (Άλι Λάρτερ) και ο μυστηριώδης νεκροθάφτης (Τόνι Τοντ). Το Βλέπω το Θάνατό σου 2 γυρίστηκε όπως και το Βλέπω το Θάνατό σου στην καναδική πόλη Βανκούβερ. Βλέπω το Θάνατό σου 3 (2006), Σκηνοθεσία: Τζέιμς Γουόνγκ Βλέπω το Θάνατό σου 4 (2009), Σκηνοθεσία: Ντέιβιντ Έλις Βλέπω το Θάνατό σου 5 (2011), Σκηνοθεσία: Στίβεν Κουέιλ Επίσιμή ιστοσελίδα Βλέπω το Θάνατό σου 2 στο IMDb